
A közbeszerzésekről szóló 2015. évi CXLIII. törvény (a továbbiakban: Kbt.) 111.§ t) pont szerinti kivételi körébe tartozó, a védett munkahelyen, megváltozott munkaképességű személyek által előállított áruk, vagy teljesített szolgáltatások beszerzéséhez







Tartalom:

· Fontosabb szabályok a Kbt. 111. § t) pont szerinti ajánlatok bekérése és értékelése során

· Beszerzési Eljárás mérföldkövei

· Ajánlati felhívás (MINTA!) részeként mellékelve az eljárás során alkalmazandó nyilatkozatminták




Az alábbiakban, ajánlásként kívánjuk összefoglalni azokat a legfontosabb szabályokat, amelyeket az ajánlatkérőnek érvényesítenie szükséges a Kbt. 111. § t) pont szerinti árajánlatok bekérése és értékelése során.

Figyelem! A Kbt. 111. § t) pontja szerinti eljárás nem tartozik a Kbt. hatálya alá.

1. Ajánlatkérés
A Kbt. 111. § t) pont szerinti beszerzés jellege – az ajánlattevői kör korlátozására tekintettel – feltételezi, hogy az ajánlatkérés az ajánlatkérő részéről a gazdasági szereplők közvetlen felhívásával történik, de nem kizárt annak lehetősége, hogy az ajánlatkérő nyilvánosan, bárki által elérhető módon (pl.: helyi vagy országos lapban, esetleg saját vagy más szervezet honlapján, vagy egyéb módon) tegye közzé felhívását.

1.1. Javasolt legalább 2 vagy 3 ajánlat bekérése, amennyiben az adott árut, vagy szolgáltatást nem egyetlen védett munkahelynek minősülő gazdasági szereplő nyújtja a piacon. Az ajánlat bekérésének ténye és igazolhatósága a lényeg, ezért ha valamelyik gazdasági szereplő nem tesz ajánlatot, de van érvényes és értékelhető ajánlat, emiatt nem kell megismételni az ajánlatkérést.

1.2. Lényeges szempont, hogy az ajánlatkérésben feltétlenül és egyértelműen előírásra kell, hogy kerüljön, hogy az ajánlattétel során az érintett gazdasági szereplőnek írásban kell nyilatkoznia arról, hogy védett munkahelynek minősül, az ajánlattétel napján a védett foglalkoztatókkal szemben támasztott jogszabályi feltételeknek megfelel, és az általa megajánlott termék megváltozott munkaképességű személyek  által/részvételével kerül(t) előállításra, vagy az általa nyújtani kívánt szolgáltatást – részben vagy teljes egészben – megváltozott munkaképességű személyek nyújtják.

Kbt. 3. § 41. védett munkahely: az akkreditált munkáltató általi foglalkoztatás, ha a munkáltató biztosít tranzit- vagy tartós foglalkoztatást, és a munkavállalóinak legalább a 30%-a a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerinti megváltozott munkaképességű személynek minősül.

2011. évi CXCI. törvény 22. §-a szerint megváltozott munkaképességű személy:
22. § A 23-24. § alkalmazásában megváltozott munkaképességű személynek kell tekinteni azt a személyt,
a) akinek az egészségi állapota a rehabilitációs hatóság komplex minősítése alapján 60 százalékos vagy kisebb mértékű,
b) aki legalább 40 százalékos egészségkárosodással rendelkezik, az erről szóló szakvélemény, szakhatósági állásfoglalás, hatósági bizonyítvány, minősítés időbeli hatálya alatt,
c) akinek a munkaképesség-csökkenése 50-100 százalékos mértékű, az erről szóló szakvélemény időbeli hatálya alatt, vagy
d) aki fogyatékossági támogatásban vagy vakok személyi járadékában részesül 

és a munkaszerződése szerinti napi munkaideje a 4 órát eléri.


A Kbt. 187. § (2) bekezdése ag) pontja szerint a Közbeszerzési Hatóság feladata a védett munkahelyek nyilvántartásának naprakész vezetése, és az általuk gyártott, vagy forgalmazott termékek, illetve szolgáltatások felsorolása. 

Védett munkahelyek elérhetősége:

https://www.kozbeszerzes.hu/dokumentumok/megtekint/1486070497/656/   

A Budapest Főváros Kormányhivatala tartja nyilván a megváltozott munkaképességű munkavállalókat foglalkoztató akkreditált munkáltatókat, ezen belül a védett munkahelynek minősülő munkáltatókról is (akik számára hatósági bizonyítványt állit ki) nyilvántartást vezet, amely a honlapján az alábbi linken érhető el.
http://www.kormanyhivatal.hu/hu/budapest/jarasok/foglalkoztatasi-rehabilitacio

1.3. Szintén fontos, hogy az ajánlatkérő olyan gazdasági szereplőktől kérjen be árajánlatot, akik – a beszerzés tárgya szempontjából – potenciálisan tudnak is ajánlatot tenni (pl.: kerti szerszám beszerzésére kizáróan olyan cégeket lehet felkérni ajánlattételre, akik ilyen termék gyártásával foglalkoznak);

1.4. Az ajánlattételre felhívandó, védett munkahelynek minősülő foglalkoztatók kiválasztásakor diszkriminációmentesen, az egyenlő bánásmód elvének megfelelően kell eljárni, azaz függetlenül attól, hogy a beszerzés nem tartozik a Kbt. hatálya alá, annak alapelvei, céljai nem sérülhetnek. Így különösen:

· az árajánlatkérések egyidejűleg (azonos napon és napszakban) menjenek ki azonos tartalommal
· az ajánlattételre megfelelő időt kell biztosítani az érintett gazdasági szereplők részére. A megfelelő idő meghatározása függ a beszerzés mennyiségétől, összetettségétől, stb.

1.5. Az ajánlatkéréseket javasoljuk aláírt dokumentumként kiküldeni az ajánlatkérésre felhívandó gazdasági szereplőknek, elektronikus levél mellékleteként (postai úton történő árajánlatkérés lassíthatja az eljárást, ezért annak időigényét is figyelembe kell venni).

1.6. Az ajánlatkérő az ajánlattételt segítő irat-, és nyilatkozatmintákat bocsájthat az ajánlattevők részére, ezeket célszerű word vagy excel formátumban is az érintett gazdasági szereplők rendelkezésére bocsájtani.


2. Az ajánlatkérés tartalmát tekintve az alábbiakat javasoljuk szerepeltetni:


2.1. a beszerzési eljárást kezdeményező szervezet (ajánlatkérő) megnevezését, székhelyét, kapcsolattartó nevét és elérhetőségeit (telefonszámát, e-mail címét) – itt kívánjuk megjegyezni, hogy ajánlatkérő kapcsolattartója lehetőség szerint olyan személy legyen, aki a beszerzési eljárással összefüggésben releváns információval rendelkezik);

2.2. azt, hogy a beszerzéssel kapcsolatos kérdések felmerülése esetén, az ajánlatkérő kapcsolattartója munkaidőben milyen időintervallumban és milyen elérhetőségeken áll rendelkezésre, vagy amennyiben kérdéseket kizárólag írásban tehet fel a gazdasági szereplő, erre is utalni szükséges (továbbá, meg kell adni a tájékoztatáskérés módját is, pl.: e-mail, telefax);

2.3. a beszerzés pontos tárgyát és mennyiségét;

2.4. az ellátandó feladat leírását (fontos, hogy később nem lehet eltérő a megkötésre kerülő szerződés tárgya, tartalma)

2.5. a szerződés meghatározását, amelynek megkötése érdekében a beszerzési eljárást lefolytatják (pl.: vállalkozási szerződés, adásvételi szerződés, stb.);

2.6. annak feltüntetését, ha a beszerzés keretszerződés kötésére irányul (ebben az esetben további lényeges információk megadása szükséges, pl.: keretösszeg vagy keretmennyiség meghatározása, keretből történő lehívás menete, módja, az egyedi megrendelések minimális és maximális teljesítési határideje a gazdasági szereplő részéről, fizetési feltételek, keretmennyiség, vagy keretösszeg kimerítése a megrendelő részéről kötelező vagy opcionális, stb.);

2.7. a beszerzési eljárás eredményeképpen megkötésre kerülő szerződés időtartamát és/vagy a teljesítés határidejét;

2.8. a teljesítés pontos helyét, vagy helyeit;

2.9. a rész-ajánlattétel lehetőségét vagy annak kizárását (rész-ajánlattételt alapvetően akkor érdemes biztosítani, hogy ha a beszerzendő áru vagy szolgáltatás „ésszerűen” osztható mennyiségileg, műszakilag vagy funkcionálisan, továbbá amennyiben az ajánlatkérőnek nem áll kiemelt érdekében a beszerzés tárgyát képező áruk vagy szolgáltatások azonos gazdasági szereplő általi teljesítése, és az ajánlatkérőnek nem okoz hátrányt, ha csak a beszerzés egy részére tesznek ajánlatot, és emiatt beszerzési igényének egy része nem teljesül);

2.10. alternatív ajánlat benyújtásának lehetőségét, illetve annak kizárását;

2.11. árubeszerzés esetén „helyettesítő termék” megajánlásának lehetőségét (azaz, ha a megajánlott termék műszakilag és/vagy funkcionálisan egyenértékű vagy helyettesíthető a beszerezni kívánt termékkel, az a gazdasági szereplő részéről megajánlatható-e vagy sem);

2.12. az ajánlatok értékelési szempontját, vagy szempontjait (pl. legalacsonyabb ár, de ajánlatkérő értékelhet az áron kívül más, pl. minőségi vagy egyéb, számára lényeges szempontot a beszerzés során, pl. teljesítési határidő) 
· ennek során ügyelni kell arra, hogy az ajánlatkérő által megadott értékelési szempont(ok) alapján az ajánlatok átlátható módon összehasonlíthatóak legyenek, az értékelési szempontrendszer ne legyen túl szubjektív (minél objektívabb, annál jobb), illetve ajánlatkérő részéről indokolható legyen, DE! álláspontunk szerint az értékelési szempontok kialakításánál nem kötelező a közbeszerzési eljárások során alkalmazandó szigorú elvárásoknak megfelelni;

2.13. az ajánlattételi határidőt (év, hónap, nap, óra és perc pontossággal – az ajánlattételi határidő mértékét a beszerzés tárgyára, összetettségére figyelemmel szükséges meghatározni);

2.14. az ajánlat benyújtásának helyét (pontos címét), és a benyújtás módját (pl.: zárt borítékban személyesen vagy postai úton, vagy történhet elektronikus formában is);

2.15. az ajánlati kötöttség minimális időtartamát (azaz pl. „kérjük a T. Ajánlattevőt, hogy ajánlatát 60 napig tartsa fenn”);

2.16. amennyiben a beszerzés eredményeképpen megkötött szerződés teljesítésére különleges feltételek vonatkoznak és az ajánlattételi felhívással együtt nem kerül kiküldésre szerződéstervezet, ezen feltételeket;

2.17. utalást arra vonatkozóan, hogy az ajánlatkérő biztosítja vagy kizárja a hiánypótlást az ajánlattételt követően (javasoljuk a hiánypótlás biztosítását)

2.18. az ajánlatkérésben utalni szükséges az ellenszolgáltatás teljesítésével kapcsolatos leglényegesebb információkra (pl.: kifizetés hány napon belül történik a megrendelő részéről, egy vagy több részletben, előleget fizet-e az ajánlatkérő, és ha igen, akkor legfeljebb hány százalékot, kifizetéssel kapcsolatos egyéb feltételeket támaszt-e ajánlatkérő);

2.19. utalni szükséges a szerződésszegés esetén a megrendelő (ajánlatkérő) által esetlegesen alkalmazandó jogkövetkezményekre (pl. késedelmi és/vagy hibás teljesítési kötbér igény megjelölése, a kötbér mértékének és vetítési alapjának megadásával, elállás/felmondás feltételeinek meghatározása);

2.20. az Európai Unióból származó forrásból támogatott beszerzés esetén az érintett projektre (programra) vonatkozó adatokat.


3. Az ajánlatok feldolgozása, értékelése

3.1. Az ajánlatok beérkezésének tényét, idejét, az ajánlatok számát, az ajánlattevők nevét, valamint az ajánlatok tekintetében azon főbb, számszerűsíthető adatokat, amelyek az értékelési szempontok alapján értékelésre kerülnek, javasoljuk írásban dokumentálni az ajánlatkérő részéről (pl. jegyzőkönyv, feljegyzés, vagy más írásbeli formában). 

3.2. Az ajánlatok összehasonlítását, kiértékelését, valamint az értékelés eredményét, a nyertes ajánlat jellemzői, és nyertes ajánlattevő személyét ajánlatkérőnek minden esetben dokumentálnia szükséges.

3.3. Mivel ezen beszerzési eljárás nem tartozik a Kbt. hatálya alá, nem alapvető követelmény az ajánlatkérő felé, hogy az ajánlatokat értékelő, elbíráló személy, vagy személyek elkülönüljenek a döntéshozó személyétől, mégis elvárás, hogy a beszerzési eljárás során – az előkészítéstől, egészen annak lezárásáig – így különösen, a kiválasztás és a döntéshozatal során is, az ajánlatkérő figyelembe vegye a Kbt. összeférhetetlenségre vonatkozó rendelkezésit. (Vagy, amennyiben az ajánlatkérő beszerzési vagy más belső szabályzata a Kbt.-hez képest szigorúbban szabályozza az összeférhetetlenséget, akkor azokat az előírásokat.) Ez azt jelenti, hogy álláspontunk szerint, a beszerzési eljárás előkészítésébe és lefolytatásába nem vonható be olyan személy az ajánlatkérő részéről, továbbá az eljárás eredménye, és a nyertes ajánlattevő kiválasztása vonatkozásában nem lehet javaslattevő, vagy nem lehet döntéshozó olyan személy, aki ezen funkciójának pártatlan és tárgyilagos gyakorlására bármely okból, így különösen gazdasági vagy más érdek, vagy az eljárásban részt vevő gazdasági szereplővel fennálló más közös érdek miatt nem képes. A közbeszerzési eljáráshoz hasonlóan tehát, az ajánlatkérőknek a Kbt. 111. § t) pont szerinti beszerzési eljárások esetében is kötelességük minden szükséges intézkedést megtenni annak érdekében, hogy elkerüljék az összeférhetetlenséget és a verseny tisztaságának sérelmét eredményező helyzetek kialakulását.

3.4. Az ajánlat értékelését ésszerű időben kell elvégeznie ajánlatkérőnek. Amennyiben ajánlatkérő az ajánlatkérési dokumentumban (pl. felhívás) megadta az ajánlati kötöttség határidejét (azaz pl. kérte, hogy az ajánlattevők ajánlataikat „X” napig tartsák fenn), akkor értelemszerűen az ajánlati kötöttség utolsó napjáig az ajánlatokat értékelni kell, és az eljárás eredményét is közölnie szükséges ajánlatkérőnek. Nem kizárt, hogy az ajánlatkérő felkéri az ajánlattevőket, hogy ajánlatukat további „Y” napig tartsák fenn, és ezáltal meghosszabbítja az ajánlati kötöttség időtartamát. Kérjük az ajánlatkérőt, hogy ezt írásban tegye meg, és annak eredményét dokumentálja (pl.: amikor értékeli az ajánlatokat, az erről készített jegyzőkönyvben tényként rögzíti, hogy mely ajánlattevők tartják fenn ajánlatukat, és melyek nyilatkoztak úgy, hogy nem kívánják fenntartani azt).

3.5. A beszerzési eljárás eredményét, vagy eredménytelenségét, eredményesség esetén a nyertes ajánlattevő megnevezését, a nyertes ajánlat értékelés alá eső adatait az ajánlatkérőnek írásban közölnie kell az ajánlatot tett gazdasági szereplőkkel.

3.6. A szerződést ésszerű időn belül kell megkötni a nyertes ajánlattevővel. Ha az ajánlatkérő ajánlati kötöttséget hosszabbított, célszerű az ajánlatok fenntartásának újabb (meghosszabbított) határidejét úgy meghatározni, hogy az ajánlatkérő abba már betervezze a szerződéskötés időigényét is. Ez nem közbeszerzési eljárás, a Kbt. vonatkozó szabályai itt nem irányadóak, ezért ajánlatkérőnek ügyelnie kell arra, hogy ha az ajánlati kötöttség időtartamán (vagy meghosszabbított időtartamán) belül bár is eredményt hirdetetett, a nyertes ajánlattevő csak akkor köteles fenntartani e határidő elteltével az ajánlatában foglaltakat, ha az ajánlatkérő írásban előzetesen ezt kérte tőle, vagy a beszerzési eljárás kiírásakor ezt egyértelműen előírta.



4. A beszerzési eljárás mérföldkövei

4.1. Igény feltérképezése, becsült érték meghatározása; feladatleírás, szakmai követelmény – specifikáció megfogalmazása:
· A becsült érték meghatározása kulcsfontosságú a kivételi kör alkalmazhatósága szempontjából (ugyanis a Kbt. 111. § foglalt kivételek, így a t) pontban foglalt kivételi kör is, az uniós értékhatárt el nem érő beszerzésekre vonatkozik). A Közbeszerzési Hatóság az egyes beszerzési tárgyak esetében alkalmazandó uniós és nemzeti értékhatárokat minden év elején közzéteszi a honlapján - a Hatóság Elnökének tájékoztatója a 2018. január 1-jétől irányadó közbeszerzési értékhatárokról (KÉ 2018/7. szám, 2018. 01.10.).A becsült érték minden esetben nettó összeget jelent.
· Minden esetben dokumentumokkal kell a becsült értéket alátámasztani (árajánlatkérés, internetes adatnyújtás, előzmény szerződések adatai, stb.). Amennyiben az ajánlati ár az eljárás során eléri vagy, meghaladja a vonatkozó uniós közbeszerzési értékhatárt, az eljárást eredménytelenné kell nyilvánítani – a szerződés nem köthető meg, az ajánlatkérőnek a továbbiakban a Kbt. előírásai szerint szükséges eljárnia.   
· Feladatleírás - azaz a beszerzés tárgyát képező áru(k), vagy szolgáltatás(ok) bemutatása, olyan részletezettséggel, amely alapján a potenciális ajánlattevők pontosan felismerik és megértik az ajánlatkérő beszerzési igényét, és ez alapján képesek lesznek megfelelő ajánlatot tenni – kulcsfontosságú, hiszen ezen részdokumentum tartalmazza, hogy mit szeretne ajánlatkérő  beszerezni, továbbá mi a  szakmai elvárása.  

4.2. Eljárás lebonyolítása, ajánlattétel:
· A feladatleírás alapján azon akkreditált foglalkoztatók felkérése ajánlattételre, akik profiljába tartozik az adott beszerzési igény; de akár nyilvánosan is meghirdethető az eljárás.
· Felhívjuk a figyelmet, hogy az ajánlattételre történő felhívásban előre jelezni szükséges, hogy az ajánlattétel során az érintett gazdasági szereplőnek írásban kell nyilatkoznia arról, hogy védett munkahelynek minősül, az ajánlattétel napján a védett foglalkoztatókkal szemben támasztott jogszabályi feltételeknek megfelel, és az általa megajánlott termék megváltozott munkaképességű személyek által/kerül(t) előállításra, vagy az általa nyújtani kívánt szolgáltatást – részben vagy teljes egészben – megváltozott munkaképességű személyek nyújtják.
· A beszerzési eljárás során ügyelni kell arra, hogy ajánlatok összehasonlíthatósága azonos feltételek mellett lehetséges, ezért ha bármely feltételen módosít az ajánlatkérő arról valamennyi potenciális gazdasági szereplőt tájékoztatni szükséges.

4.3. Ajánlatok kiértékelése:
· Az előzetesen megfogalmazott követelmények alapján kell értékelni az ajánlatokat, amennyiben az ajánlatkérő biztosít hiánypótlást (javasoljuk a hiánypótlás biztosítását) az esetleges hiányok pótoltathatóak.
· Amennyiben szükséges, ajánlatkérő tárgyalást tarthat (amely lehet együttes, valamennyi ajánlattevő egyidejű részvételével és lehet ajánlattevőnként külön-külön lefolytatottan).

4.4. [bookmark: _GoBack]Forrás biztosítása:
· A beszerzés fedezetének legkésőbb a szerződéskötésig rendelkezésre kell állnia. 

4.5. Döntés, szerződéskötés:
· Az eljárás lebonyolítása fontos, hogy dokumentáltan történjen. A döntést alátámasztó dokumentumokból egyértelműen kiolvasható kell, hogy legyen, mi alapján bírált az ajánlatkérő és mi alapján választotta ki nyertesként valamelyik ajánlattevőt, illetve minősítette egyik vagy másik ajánlatot érvénytelennek, vagy kevésbé megfelelőnek. 

4.6. Teljesítés:
· A szerződésszerű teljesítés minden esetben követelmény, a szerződés esetleges módosításakor ügyelni kell arra, hogy az eredeti kiírási feltételek ne torzuljanak annyira, hogy felvetődjön esetlegesen más ajánlattevő nyertességének lehetősége. 
· A számlakifizetés alapja a teljesítésigazolás kiállítása. Teljesítés kizárólag a szerződés szerinti teljesítést követően, az ott előírt tartalommal igazolható. 


MINTA
	Ajánlati felhívás 
A közbeszerzésekről szóló 2015. évi CXLIII. törvényben (a továbbiakban: Kbt.) 111.§ t) pont szerinti kivételi kör alkalmazásával 


	IKTATÓSZÁM: ………….-…. 
ÜGYINTÉZŐ: ……
Tel.: 
Email: 
MELLÉKLET: 
1. sz. melléklet műszaki leírás; 
2. sz. melléklet ajánlattételi adatlap;
3. sz. nyilatkozat, a védett munkahelyen, megváltozott munkaképességű személyek által előállított áruk, vagy teljesített szolgáltatások teljesítésére vonatkozóan; 
4. sz. melléklet átláthatósági nyilatkozat;
5. sz. melléklet megbízási szerződéstervezet;
6. sz. melléklet teljesítés igazolás;
7. sz. melléklet egyedi megrendelő minta;




Tisztelt Ajánlattevő!
A(z)……( cégnév ) ……….. tárgyban beszerzési eljárás lefolytatását kezdeményezi.
A szolgáltatás/áru/építési beruházás[footnoteRef:1] becsült értéke alapján a beszerzés a közbeszerzésekről szóló 2015. évi CXLIII. törvény  (a továbbiakban: Kbt.) kivételi körébe tartozik,  tekintettel arra, hogy a Kbt. 111.§ t) pont alapján nem kell alkalmazni a törvényt, az uniós értékhatárt el nem érő olyan beszerzéseknél, amely a védett munkahelyen, megváltozott munkaképességű személyek által előállított áruk, vagy teljesített szolgáltatások beszerzésére irányul. [1:  Megfelelő rész maradjon, a többi törlendő.] 


Jelen beszerzés, a védett munkahelyen, megváltozott munkaképességű személyek által előállított áruk, vagy teljesített szolgáltatások beszerzésére irányul. Ajánlattételre, nyilvántartott akkreditált munkáltatók kerülnek felkérésre, ajánlatot tevő gazdasági szereplők kötelesek nyilatkozni arról, hogy nyertességük esetén a teljesítést megváltozott munkaképességű személyek végzik.

A ……. ( cégnév )  Ajánlatkérő ezúton kéri fel ajánlattételre a Tisztelt Ajánlattevőt (a továbbiakban: Ajánlattevő) – a jelen ajánlattételi felhívásban meghatározottak szerint, és az abban foglalt feltételek figyelembevételével – a fentiekben hivatkozott tárgyú beszerzési eljárásban.
1. Az Ajánlatkérő neve, címe, telefonszáma, e-mail címe:
Cégnév:
Székhely: 
Levelezési cím: 
Telefonszám:  
E-mail:
2. A beszerzési eljárás fajtája:
A beszerzés becsült értéke nem éri el a közbeszerzésekről szóló 2015. évi CXLIII. törvényben meghatározott uniós értékhatárt, a beszerzés a Kbt. 111. § t) pontja alapján kivételi körbe tartozik, ezért az Ajánlatkérő saját hatáskörben legalább három ajánlattételre felkérni kívánt szereplőnek küldi meg a jelen ajánlattételi felhívást (a beszerzési szabályzat szerint).  
3. A beszerzés tárgya: pontos, rövid leírás a beszerzendő termékről, vagy szolgáltatásról
4. A szerződés meghatározása, amelynek megkötése érdekében a beszerzési eljárást Ajánlatkérő lefolytatja(értelemszerűen a megfelelő típusszerződés kerül megnevezésre és tervezet formájában csatolásra):
Például: 
Megbízási keretszerződés, 
Az eseti megbízások leadására ajánlatkérő részéről …………( név ) jogosult. 
Ajánlatkérő azonos ajánlati ár esetén több Ajánlattevővel is szerződést köthet, illetőleg dönthet tárgyalás tartásáról.
Amennyiben tárgyalás tartásáról dönt, a tárgyalás helyszínérő és időpontjáról, továbbá az alapvető tárgyalási szabályokról írásban értesíti az ajánlattevőket. 
5. A szerződés időtartama:
Ajánlatkérő Megbízási keretszerződést kíván kötni, amely határozott időtartamra jön létre.
A szerződés a beszerzési eljárás lefolytatását, valamint a felek általi aláírását követően lép hatályba, és egy éves határozott időtartamra, de legfeljebb a rendelkezésre álló bruttó…..,- Ft (nettó ……..,- Ft+ÁFA) keretösszeg kimerüléséig tart. 
Ajánlatkérő nem köteles a keret kimerítésére, eseti megbízásadási kötelezettsége nincs. 
6. A teljesítés helye:
Cím: ……………….. illetve Ajánlattevő székhelye vagy telephelye
7. Az ellenszolgáltatás teljesítésének feltételei:
Az ajánlattétel, a kifizetés és az elszámolás pénzneme magyar forint. Az ajánlattevő ajánlatkérő által igazolt teljesítést követően jogosult számlát benyújtani. A teljesítésnek megfelelő ellenérték kiegyenlítése a számla kézhezvételét követő 30 napon belül banki átutalással történik, a Ptk. 6:130.§ (1)-(2) bekezdései alapján. A részletes fizetési feltételeket a szerződéstervezet tartalmazza (pl. ha van részletfizetésre lehetőség).
8. Rész-ajánlattétel lehetősége vagy annak kizárása:
Ajánlatkérő nem biztosít az eljárásban sem többváltozatú (alternatív) ajánlat lehetőségét, sem pedig rész-ajánlattételt, tekintettel arra, hogy a beszerzés tárgya természetéből adódóan a szolgáltatás/áru részben történő beszerzése nem összeegyeztethető a gazdasági és műszaki ésszerűséggel. Ajánlatkérő a közpénzek felhasználásakor a hatékonyság és felelős gazdálkodás elvét szem előtt tartva jár el. Az ajánlatok értékelési szempontja:
Az ajánlatokat Ajánlatkérő a legalacsonyabb nettó összegű ajánlati ár alapján bírálja el. (Lehet minőségi kritériumokat is előírni, pontosan, konkrét elvárásokat és rögzítve, hogy mi a preferenciánk szerinti kedvezőbb megajánlás. Fontos a verseny tisztasága szempontjából is, amit előírtunk bírálatként, aszerint kell dönteni.)
Az ajánlattevőknek megajánlásukat pozitív egész számokban, nettó értékben, magyar forintban, kell megadniuk (részletesen tartalmazza, mire várunk ajánlatot) a 2. sz. melléklet szerinti formában. 
9. A kizáró okok és a megkövetelt igazolási módok:
Az eljárásban nem lehet ajánlattevő, aki
· végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
· tevékenységét felfüggesztette vagy akinek tevékenységét felfüggesztették;
· gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
Ajánlatkérő elfogadja ajánlattevő egyszerű nyilatkozatát a kizáró okok fenn nem állására vonatkozóan.
10. Az ajánlattételi határidő, az ajánlatok bontásának időpontja:
201…. év ……..hó…… nap ….. óra ….. perc
11. Az ajánlat benyújtásának címe és a benyújtás módja:
Az ajánlatokat elektronikus úton kell benyújtani az alábbi e-mail címre:
……………….@.............
Lehetőség szerint az ajánlat egy eredeti példányát, aláírva, bélyegzővel ellátva, az Ajánlatkérő alábbi levelezési címére személyesen, vagy postai úton is meg kell küldeni legkésőbb a szerződéskötés időpontjáig, de ajánlattételnek nem feltétele, hogy az eredeti példány is az ajánlattételi határidőig megérkezzen:
Levelezési cím:

12. Az ajánlatok felbontásán jelenlétre jogosultak:
Ajánlatkérő nem tart nyilvános bontási eljárást, tekintettel arra, hogy az ajánlatok benyújtása elektronikusan történik.
13. Az ajánlati kötöttség minimális időtartama:
Az ajánlattételi határidőtől számított 30 naptári nap.
14. Kiegészítő tájékoztatás:
Ajánlattevők az ajánlatkérésben foglaltakkal kapcsolatban, írásban kiegészítő tájékoztatást kérhetnek az ajánlattételi határidőt megelőző 2 (két) munkanap 10:00 óráig az …………………………… e-mail címen (kérjük a kérdéseket szerkeszthető (doc) változatban is megküldeni). Ajánlatkérő a kiegészítő tájékoztatást a kérés beérkezését követően a lehető leghamarabb elektronikusan küldi meg valamennyi ajánlattevő részére. 
Ajánlatkérő a hiánypótlás lehetőségét biztosítja. Ajánlattevő jogosult az ajánlatkérő által nem észrevételezett hiányok pótlására is az ajánlatkérő által megadott hiánypótlási határidőig. 
Ajánlatkérő fenntartja a jogot az ajánlattételi határidő meghosszabbítására. Az ajánlattételi határidő lejárta után benyújtott ajánlat érvénytelen.
15. Az ajánlatban benyújtandó iratok:
Az ajánlatban az alábbi dokumentumokat kell elhelyezni:
I. Ajánlattételi adatlap cégszerűen aláírva (2. sz. melléklet),
II. A védett munkahelyen, megváltozott munkaképességű személyek által előállított áruk, vagy teljesített szolgáltatások teljesítésére vonatkozó nyilatkozat (3 sz. melléklet) 
III. Átláthatósági nyilatkozat cégszerűen aláírva (4. sz. melléklet),
IV. Az ajánlatot cégszerűen aláíró személyek aláírási címpéldánya, vagy ügyvéd által ellenjegyzett aláírás mintája.

16. Egyéb információk, fenntartott jogok
Ajánlatkérő fenntartja magának a jogot, hogy bármiféle szakértői és/vagy anyagi következmény nélkül elálljon az ajánlatkérési, beszerzési, szerződéskötési szándékától, illetve - valamennyi ajánlattételre felkért gazdasági szereplő egyidejű értesítése mellett - az ajánlatkérést módosítsa, visszavonja. 
Ajánlatkérőt az eljárás eredményeként szerződéskötési kötelezettség nem terheli. Ajánlatkérő az ajánlatkérés eredményeként egy vagy több ajánlattevővel is jogosult szerződést kötni. Ajánlatkérő fenntartja a jogot, hogy bármikor bármely más gazdasági szereplővel szerződést kössön azonos tárgyban.
Ajánlatkérő fenntartja a jogot arra, hogy tárgyalást tartson, melynek időpontjáról, helyszínéről a tárgyalás előtt írásban értesíti az ajánlattevőket.

Budapest, 201….. ( év )  ……………….( hó ) ”…”		
																			          		…………………………………
     	





1.SZ. MELLÉKLET
MŰSZAKI LEÍRÁS
………………………………….. tárgyú beszerzési eljárás vonatkozásában 



· A beszerzés célja:

· A teljesítés során elvárt minimumkövetelmények, a feladat leírása (részletesen, mindenre kiterjedően az elvárásainkat fogalmazzuk meg):

· Teljesítéssel kapcsolatos határidők, szállítási helyek:



2.SZ. MELLÉKLET
AJÁNLATTÉTELI ADATLAP
	Ajánlattevő adatai:

	neve
	

	címe (székhelye)
	

	kapcsolattartó neve
	

	kapcsolattartó tisztsége
	

	telefonszáma
	

	
	

	e-mail címe
	

	cégjegyzékszáma
	

	adószáma
	

	bankszámlaszáma
	

	bankszámlaszámát vezető pénzintézet neve
	


Alulírott nyilatkozom, hogy az ………….. mint Ajánlatkérő által kiírt …………………….. tárgyú beszerzési eljárás tekintetében az alábbi ajánlatot tesszük:
	
	Számszerűsíthető 
bírálati rész-, illetőleg értékelési szempont 
	Ajánlati egységár 
(nettó megbízási díj) Ft/fő/óradíj 


	1
	……………………………………..
	



Bruttó ajánlati ár: ………………….(összesen nettó Ft ) +………………. % (Áfa ) = …………………..Ft.
· Nyilatkozom, hogy cégünk nem áll felszámolás, végelszámolás, vagy csődeljárás alatt, az elmúlt három éven belül gazdasági, ill. szakmai tevékenységével kapcsolatban nem nyert megállapítást jogerős bírósági ítéletben bűncselekmény elkövetése. 
· Nyilatkozom arról, hogy gondoskodom a keretszerződés teljesítése során tudomásomra jutott információk bizalmas kezeléséről, és felelősséget vállalok az ennek elmulasztásából okozott károkért, továbbá nyilatkozatommal megerősítem, hogy kötelezettséget vállalok arra, hogy a keretszerződés lejárata után is bizalmasan kezelem a teljesítés alatt tudomásomra jutott, Megbízóra vonatkozó információkat.
· Nyertességem esetén vállalom az előírt feltételeknek megfelelően az Ajánlati felhívás mellékletét képező tervezet szerinti megbízási keretszerződés megkötését.

Büntetőjogi felelősségem tudatában nyilatkozom, hogy cégünk, mint Ajánlattevő
· az ajánlatkérésben és szerződés-tervezetben foglalt valamennyi feltételt megismerte, megértette, azokat a jelen nyilatkozattal elfogadja, és elfogadja az ajánlatkérésben foglalt, ajánlat benyújtásától számított 30 nap ajánlati kötöttséget.
· nyertessége esetén hajlandó a szerződés megkötésére, vállalja, hogy az ajánlatkérésben és a szerződésben foglaltaknak megfelelően teljesít, ahhoz megfelelő jogosultsággal rendelkezik.
· tudomásul veszi, hogy a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, az Európai Parlament és a Tanács 2016. április 27-i (EU) 2016/679 rendelete szerint jár el az Ajánlatkérő, az ajánlatban szereplő személyes adatok kezeléséhez hozzájárulásomat adom.


Kelt: ……………………….., ……….év…….hó……nap
	................................................................

	cégszerű aláírás 





3.SZ. MELLÉKLET


	NYILATKOZAT

A védett munkahelyen, megváltozott munkaképességű személyek által előállított áruk, vagy teljesített szolgáltatások teljesítésére vonatkozóan
 „…………………………………” tárgyú beszerzési eljárás vonatkozásában
Alulírott ………………. (tisztség) az ………….. ……. (székhely:.……………….. ., cégjegyzékszám:…………… , adószám:……………..) (a továbbiakban: Ajánlattevő ) törvényes képviselőjeként  nyilatkozom, hogy:  

· cégem védett munkahelynek[footnoteRef:2] minősül, megváltozott munkaképességű személyeket foglalkoztató akkreditált munkáltató vagyok, rendelkezem az ehhez szükséges Hatósági bizonyítvánnyal, melynek nyilvántartási száma:……………. [2:   Kbt. 3.§ 41. pont (védett munkahely): az akkreditált munkáltató általi foglalkoztatás, ha a munkáltató biztosít tranzit- vagy tartós foglalkoztatást, és a munkavállalóinak legalább a 30%-a a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerinti megváltozott munkaképességű személynek minősül, valamint az olyan munkáltató, amely működésének fő célja hátrányos helyzetű munkavállalók foglalkoztatása.] 


· Büntetőjogi felelősségem tudatában kijelentem, hogy cégem az ajánlattétel napján a védett foglalkoztatókkal szemben támasztott jogszabályi feltételeknek megfelel, és az általam megajánlott termék megváltozott munkaképességű személyek által/részvételével kerül(t) előállításra, vagy az általa nyújtani kívánt szolgáltatást – részben vagy teljes egészben – megváltozott munkaképességű személyek nyújtják.

· Kijelentem, hogy, amennyiben változás áll be jelen nyilatkozatom fenti két pontjában arról 2 munkanapon belül tájékoztatom a megrendelőt, továbbá tudomásul veszem, hogy valótlan tartalmú nyilatkozat alapján létrejött jogviszonyt Ajánlatkérő felmondja vagy – ha a jogviszony szerinti teljesítésére még nem került sor – a jogviszonytól eláll.



Kelt: ……………………….., ……….év…….hó……nap
	................................................................

	cégszerű aláírás 


4. SZ. MELLÉKLET
NYILATKOZAT
ÁTLÁTHATÓ SZERVEZETI MINŐSÉGRŐL
„…………………………………” tárgyú beszerzési eljárás vonatkozásában
Alulírott ………………. (tisztség) az ………….. ……. (székhely:.……………….. ., cégjegyzékszám:…………… , adószám:……………..) (a továbbiakban: Megbízott) törvényes képviselőjeként az államháztartásról szóló 2011. évi CXCV. törvény (a továbbiakban: Áht.) 1. § 4. pontja és a 41. § (6) bekezdése értelmében, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése, illetőleg a nemzeti vagyonról szóló 2011. évi CXCVI. törvény 3. § (1) 1. pontja szerint jelen dokumentum útján az alábbi nyilatkozatot teszem:
Megbízott törvényes képviselőjeként kijelentem, hogy Megbízott átlátható szervezetnek minősül.
Megbízott törvényes képviseletében tudomásul veszem, hogy az ……………………………..mint …………………. szerv nem létesíthet a Megbízottal érvényesen visszterhes jogviszonyt, illetve a létrejött ilyen jogviszony alapján nem teljesíthet kifizetést, amennyiben a Megbízott a jelen nyilatkozat ellenére nem minősül átlátható szervezetnek.
Megbízott törvényes képviselőjeként tudomásul veszem, hogy az (…..megbízó ) a jelen nyilatkozatban foglaltak ellenőrzése céljából, a (…..megbízó ) létrejövő jogviszonyból származó követelések elévüléséig az Áht. 55. §-ban foglaltak szerint jogosult a Megbízott átláthatóságával összefüggő, az Áht. 55. §-ban meghatározott adatokat kezelni. Tudomásul veszem továbbá, hogy Megbízott törvényes képviselőjeként a jelen pont szerinti nyilatkozatban foglaltak változása esetén arról haladéktalanul köteles vagyok az (…..megbízót )  tájékoztatni. Megbízott törvényes képviselőjeként tudomásul veszem, hogy valótlan tartalmú nyilatkozat alapján létrejött jogviszonyt a megrendelő felmondja vagy – ha a jogviszony szerinti teljesítésére még nem került sor – a jogviszonytól eláll.
Megbízott törvényes képviselőjeként kijelentem, hogy a jelen nyilatkozatban foglaltak igazolása érdekében a részére átadtam mindazon hitelt érdemlő/hiteles és eredeti okiratot, amelyekből az Áht. 55. §-ban foglalt adatok megismerhetők.
Megbízott törvényes képviselőjeként kijelentem, hogy a jelen nyilatkozatban hivatkozott, illetőleg azokkal összefüggő egyéb jogszabályi rendelkezéseket Megbízott megismerte, megértette, magára nézve kötelezőnek ismeri el.
Kelt: ……………………….., ……….év…….hó……nap
	................................................................

	cégszerű aláírás 







5. SZ. MELLÉKLET
MEGBÍZÁSI KERETSZERZŐDÉSTERVEZET
„…………………………………….” tárgyú beszerzési eljárás vonatkozásában
MEGBÍZÁSI KERETSZERZŐDÉS

amelyet egyrészről az

………………………..
Székhely: .
képviselő: .

másrészről a(z)

	másrészről 	 
	
név: …
székhely/lakcím: …
képviselő*: …
cégjegyzékszám / váll. ig. szám /egyéb nyilvántartási szám/társadalombiztosítási azonosító jel: …
adószám/adóazonosító jel: …
számlavezető neve: …
számla száma: …
mint Megbízott



(a Megbízó és a Megbízott a továbbiakban együtt: Szerződő felek)

kötöttek alulírott helyen és napon, az alábbi feltételekkel:

1. Előzmény: 
1.1. A Beszerzési Eljárás eredményeképpen Megbízó jelen Megbízási Keretszerződést (továbbiakban: Keretszerződés) köti meg a Beszerzési Eljárás nyertesével, aki Megbízott lett. A Beszerzési Eljárás dokumentumai jelen Keretszerződés alapdokumentumait képezik, különös tekintettel a nyertes ajánlat(ok)ra. 

1.2. A szerződés tárgya: Jelen Keretszerződésben meghatározott feltételek szerint Megbízó megbízza Megbízottat szakértői tevékenység ellátásával. A Megbízott feladatának részletes leírását a jelen Szerződés 2. számú Melléklete (a továbbiakban: Műszaki Leírás) tartalmazza.

1.4.	Megbízott a megbízást elfogadja, egyben kijelenti, hogy a feladat ellátásához szükséges szakértelemmel, személyi és tárgyi feltételekkel rendelkezik, tevékenységét a legjobb szakmai tudás szerint végzi. Megbízott a Keretszerződésben vállalt kötelezettségeiért szavatossággal tartozik.
1.5.	Felek rögzítik, hogy a jelen Keretszerződésből kifolyólag a Keretszerződés szerinti konkrét tevékenység ellátására kizárólag Megbízó megrendelése és a megrendelés Megbízott általi elfogadása alapján kerülhet sor. Jelen Keretszerződés értelmezésekor az egyedi megrendelés és az eseti megbízás alatt ugyanazt a fogalmat kell érteni. Megbízó nem vállal kötelezettséget minimális egyedi megrendelő kiadására, és arra sem, hogy a Megbízott valamennyi, az 1.3. pontban foglalt feladatból kap egyedi megrendelőt.

2. A Keretszerződés időtartama, a teljesítés határideje és módja:
3.	Az egyedi megrendelés, a megrendelés teljesítése

4.	A teljesítés igazolása:

5.	Közreműködők:

6.	Megbízási díj, fizetési feltételek:
	
7.	Szerzői jogok:

8.	Szerződésszegés és jogkövetkezményei:

Késedelmi kötbér, hibás teljesítési kötbér, meghiúsulási kötbér

9.	Együttműködés, értesítések

Megbízó részéről:
Név: …………..
Beosztás: ….
Telefon: …………….
E-mail: …………………………

Név: …………………….. 
Beosztás: …………………………
Telefon: ………………………..
E-mail: …………………………….


Megbízott részéről:
Név: ……………..
Beosztás: ……………….
Telefon:+36 ……………..
E-mail: …………… 

9.1. Felek a kapcsolattartók személyében vagy fenti adataiban bekövetkezett minden változásról kötelesek egymást haladéktalanul írásban értesíteni.

9.2. A kapcsolattartók személyében vagy fenti adataiban bekövetkező változás nem minősül szerződésmódosításra okot adó módosításnak. 

10.	Vitás ügyek elintézése

10.1. Felek arra törekednek, hogy a Keretszerződés alapján, vagy azzal kapcsolatban közöttük felmerülő bármilyen nézeteltérést vagy vitát békés úton rendezzenek, közvetlen tárgyalás útján.

11.	A Keretszerződés módosítása és megszűnése
[bookmark: pr989]
12.	Titoktartás, nyilvánosság

13.		Átláthatóság

13.1. Megbízott képviselője jelen Keretszerződés aláírásával nyilatkozik arról, hogy az államháztartásról szóló 2011. évi CXCV. törvény (továbbiakban: Áht.) 1. § 4. pontja és a 41. § (6) bekezdése értelmében, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 50. § (1a) bekezdése, illetőleg a nemzeti vagyonról szóló 2011. évi CXCVI. törvény (továbbiakban: Nvt.) 3. § (1) bek. 1. pontja szerint, hogy a Megbízott átlátható szervezetnek minősül. A Megbízott tudomásul veszi, hogy a Megbízó nem köthet vele érvényesen visszterhes szerződést, illetve a létrejött ilyen szerződés alapján nem teljesíthet kifizetést, amennyiben a Megbízott nem minősül átlátható szervezetnek. 

13.2. Felek rögzítik, hogy a Megbízó jelen pont szerinti feltétel ellenőrzése céljából, a jelen Keretszerződésből eredő követelések elévüléséig az Áht. 55. §-ban foglaltak szerint jogosult a Megbízott átláthatóságával összefüggő, az Áht. 55. §-ban meghatározott adatokat kezelni. A Megbízott – képviselője útján – a 13.1. pont szerinti nyilatkozatban foglaltak változása esetén arról haladéktalanul köteles a Megbízót tájékoztatni. Valótlan tartalmú nyilatkozat alapján kötött jelen Keretszerződést a Megbízó azonnali hatállyal felmondja - a Keretszerződéstől eláll.

14.	Vegyes rendelkezések

Jelen Keretszerződés egymással megegyező – … számozott oldalból és … mellékletből álló – 5 db eredeti, példányban készült, amelyekből 4 eredeti példány a Megbízót, 1 eredeti példány pedig a Megbízottat illeti. Felek jelen Keretszerződést, mint akaratukkal mindenben megegyezőt, közös értelmezés és elolvasás után jóváhagyólag írják alá.

Mellékletek: 
1. sz. melléklet Ajánlat (másolat)
2. sz. melléklet Műszaki leírás
3. sz. melléklet Átláthatósági nyilatkozat (másolat)
4. sz. melléklet Megbízott képviselőjének aláírási címpéldánya (másolat)
5. sz. melléklet	Teljesítésigazolás (minta)
6. sz. melléklet	Egyedi megrendelés (minta) és megbízott visszaigazolása (minta)

Kelt: Budapest, 201………….hó……nap 		Kelt: ……………….., ……….év…….….hó……nap

	M E G B Í Z Ó
	M E G B Í Z O T T

	

	




	………………………………….
	szakértői ellenjegyző

	201….……………hó………..nap
	ellenjegyzés dátuma

	…………………………………..
	pénzügyi ellenjegyző

	201….……………hó……...nap
	ellenjegyzés dátuma

6. SZ. MELLÉKLET
TELJESÍTÉSIGAZOLÁS (MINTA)

Szerződés tárgya:	
Szerződés kelte:	[…]
Szerződő felek:
Megbízó:	
Székhely: 		
Megbízott: 	[…]

A Megbízó képviseletében eljárva ezúton igazolom, hogy Megbízott a [….…] sz. Megbízási Keretszerződésben vállalt feladatait szerződésszerűen teljesítette.

A Megbízási Keretszerződés ……. pontjának, illetőleg a …….. napján  keltezett egyedi megrendelésnek és annak visszaigazolásának tartalma alapján bruttó […….] Ft összegű megbízási díjról az átutalás elindítható.

Kelt: ……………………….., ……….év…….hó……nap
	................................................................

	aláírás 





7.  SZ. MELLÉKLET
EGYEDI MEGRENDELÉS (MINTA)
MINIMUMTARTALMAT SZABÁLYOZ

Az …………………….., mint Megbízó és a(z)…………….., mint Megbízott között  ……………… napján létrejött Megbízási Keretszerződés alapján Megbízó az alábbi …………………..feladat(ok) elvégzésére kéri Megbízottat a megadott határidő(k) mellett az alábbi teljesítési helyre: ………………………………..
Elvégzendő feladat leírása:
……………………………..
Határidő: …………………….
Elvégzendő feladat leírása:
……………………………..
Határidő: …………………….
Elvégzendő feladat leírása:
……………………………..
Határidő: …………………….
Elvégzendő feladat leírása:
……………………………..
Határidő: …………………….

Kelt: ……………………….., ……….év…….hó……nap
	................................................................

	Megrendelő aláírása 


A fenti megbízást elfogadom:
Kelt: ……………………….., ……….év…….hó……nap
	................................................................

	Megbízott aláírás 

